Ilbieraħ intlaħaq ftehim bejn il-kuntrattur u l-ħames familji li spiċċaw bla saqaf fuq rashom wara li ċeda ħajt fl-appartament tagħhom fi Gwardamanġa minħabba l-kostruzzjoni li kien għaddej qribhom. Fl-2019: Jiġġarraf ħajt ta' blokka ta' appartamenti fi Gwardamanġa Ir-residenti tal-appartamenti sostnew li kienu ilhom jgħidu li kien hemm riskju kbir li ċċedi xi dar minħabba l-kostruzzjoni. Filfatt, anke perit li kienu ħatru kien wissihom li kien hemm riskju kbir. Waħda mir-residenti, Janet Walker, li ndirizzat diversi protesti fuq din il-kontroversja wara li seħħ dan l-inċident, kienet ilha tirrapporta l-periklu li kien hemm fejn darha. Newsbook.com.mt ikkonferma llum li s-somma li qablu fuqha r-residenti se tkopri r-rinovazzjoni tal-appartamenti u tal-komun. Minħabba li ma setgħux joqgħodu fl-appartamenti tagħhom, ir-residenti ngħataw post fejn joqgħodu u għal dan, l-Awtorità tad-Djar ordnat li jħallas l-kuntrattur. Il-ħames familji kellhom l-assistenza tal-avukat Mario Mifsud. .td_uid_3_6186c43246e45_rand.td-a-rec-img{text-align:left}.td_uid_3_6186c43246e45_rand.td-a-rec-img img{margin:0 auto 0 0}